Nyamannya Sate Banjar
Female Blogger Banjarmasin April 27, 2018
Ada pasangan dari Soto Banjar nang pina jarang dibahas tapi sabujurnya tamasuk sabagai masakan khas Banjar jua dikatujui banyak urang. Di b...
Ada pasangan dari Soto Banjar nang pina jarang dibahas tapi sabujurnya tamasuk sabagai masakan khas Banjar jua dikatujui banyak urang. Di banua kita ini bila ada Soto Banjar maka kada langkap amun kadida sate. Kada afdhol buhannya ae amun makan soto kadida satenya. Bararti amun ada Soto Banjar ada jua Sate Banjar.
Amun makan satenya haja bulihlah?? Bulih banaar! Tapi supaya ada kawannya, biasanya katupat dihiris halus-halus gasan kawan makan sate.
Adakah bidanya antara Sate Banjar wan sate matan daerah lain? Nah, ulun di sini manulisakan napa-napa nang khas dari Sate Banjar.
Nang khas dari Sate Banjar biasanya diulah dari hirisan daging, kulimbit, tulangan, hati-ampadal dari ayam. Ada jua nang maulah satenya dari daging sapi jua menjangan. Tapi nang rancak diulah biasanya dari ayam.
Kekhasan bumbu gasan daging sate sebelum dibanam yaitu selain kecap & bumbu dasar jua ditambahi saus tomat. Jangan heran amun malihat sate nang dibanam pina bawarna habang. Nitu karena warna saus tomat.
Imbah sate tuntung dibanam, biasanya dihidangakan wan bumbu saus kacang & kecap manis gasan dicacapakan. Amun handak padas tinggal tambahi sambal lumbuk habang.
Ubuuuy nyaman tu pang!!
Penulis: Mia Yunita
bjn_Latn eng_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn epo_Latn